|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 4344 Αθήνα, 24/05/2018

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας συμμετέχει στην «Πανεθνική Ημέρα Δράσης» με την Απεργία, που προκήρυξαν ΓΣΕΕ – ΑΔΕΔΥ, στις 30 Μαΐου 2018 και στην απεργιακή συγκέντρωση στην Πλατεία Κλαυθμώνος, στις 11 π.μ..

Καλούμε τα Σωματεία Μέλη μας, τους εργαζόμενους του Λεκανοπεδίου της Αθήνας, τους συνταξιούχους, τους ανέργους, τους νέους και τις νέες, να ενώσουμε τις δυνάμεις μας ενάντια στις καταστροφικές κυβερνητικές πολιτικές που εδώ και οχτώ χρόνια έχουν βυθίσει τη χώρα σε ένα παρατεταμένο οικονομικό και κοινωνικό τέλμα.

Κάλλιο αργά παρά ποτέ. Ήρθε η ώρα η Κυβέρνηση να αφήσει από το χέρι τους δανειστές, να φανεί συνεπής απέναντι στον ελληνικό λαό και να πάψει να δέχεται αδιαμαρτύρητα τις απαιτήσεις της τρόικας.

Ενώνουμε τις δυνάμεις μας ενάντια στη λιτότητα, την ανεργία και την υπερφορολόγηση. Διεκδικούμε και απαιτούμε:

* **Υπογραφή Εθνικής Γενικής Συλλογικής Σύμβασης και επαναφορά του κατώτατου μισθού τουλάχιστον στα 751 ευρώ.**
* **Επαναφορά των κλαδικών συμβάσεων με καθολικότητα και υποχρεωτικότητα.**
* **Καμία παρέμβαση στο δικαίωμα της απεργίας.**
* **Όχι στην πώληση και τις ιδιωτικοποιήσεις των δημόσιων αγαθών.**
* **Όχι στη μείωση του αφορολόγητου και στη μείωση των συντάξεων.**
* **Απαγόρευση πλειστηριασμών για κάθε λαϊκή οικογένεια.**

**Το Δ.Σ.**